На пачатку пасяджэння рэктар А.І. Жук падкрэсліў, што міжнародная дзейнасць БДПУ накіравана на інтэграцыю ўніверсітэта ў еўрапейскую і сусветную адукацыйную прастору, актывізацыю супрацоўніцтва паміж ВНУ, развіццё і пашырэнне экспарту адукацыйных паслуг. Міжнароднае супрацоўніцтва становіцца рэальным інструментам удасканалення якасці адукацыі, нарошчвання навукова-кадравага патэнцыялу, важным фактарам павышэння ўстойлівасці і стабільнасці эканамічнага стану БДПУ. Па словах рэктара, сёння ва ўніверсітэце навучаюцца каля 15% замежных студэнтаў, што з’яўляецца дастаткова добрым паказчыкам. А.І. Жук адзначыў, што членства ў міжнародных універсітэцкіх аб’яднаннях і арганізацыях, дагаворы з універсітэтамі, геаграфія краін, з якіх прыязджаюць да нас абітурыенты, акадэмічная мабільнасць выкладчыкаў і студэнтаў, міжнародныя адукацыйныя і навуковыя праекты − усё гэта параметры, якія характарызуюць узровень міжнароднага супрацоўніцтва ўніверсітэта і яго статус.